stanford-oval/wikipedia huggingface dataset:
צבי לוקר
הפעילות הציבורית והקריירה האקדמית

לוקר כיהן כמזכיר התאחדות עולי יוגוסלביה לשעבר תחת היו"ר צבי רותם. ב-1962 רכש תואר מוסמך אוניברסיטה בהיסטוריה של עם ישראל באוניברסיטה העברית. לוקר ויקיר אבנטוב הקימו את הארכיון המרכזי לתולדות יהודי יוגוסלביה, ולוקר פרסם וערך שורת מחקרים וספרים העוסקים בתולדות יהדות יוגוסלביה ובכלל זה פנקס הקהילות בהוצאת יד ושם שהתפרסם ב-1988. בעת כהונתו כשגריר בהאיטי, חקר את תולדות יהודי הקריביים ופרסם ספר בנושא. בהמשך, ניהל את ארכיון יהדות יוגוסלביה.
מכתביו > ספרים

מעדת אנוסים לקהילת-קודש (עיצוב דמותה של הקהילה בבורדו במאה ה-י"ח), הוצאת האוניברסיטה העברית, ירושלים, 1974.
צבי לוקר (עורך), פנקס הקהילות – יוגוסלאוויה, הוצאת יד ושם, ירושלים, 1988 ISBN 9789653080065.
יהודים באזור הקאריבי: מיסמכים ועדויות לתולדות יהודי המרחב הקאריבי בעידן הקולוניאלי, הוצאת משגב, ירושלים, 1991 ISBN 9789652960153.
יהודי וויוודינה בעת החדשה, הוצאת התאחדות עולי יוגוסלביה, 1994.
מכתביו > מאמרים

צבי לוקר, פרשה אחת של הצלה ביוגוסלביה, פעמים גיליון 27, 1986, באתר מכון בן-צבי.
צבי לוקר, שני מחקרים על היהדות הספרדית ביוגוסלאביה, פעמים, גיליון 31, 1987, באתר מכון בן-צבי.
צבי לוקר, פרוטו-ציונות ומשיחיות, בעקבות מכתבו של משה הס אל הרב יוסף נאטונק משנת 1862, באתר אוניברסיטת תל אביב.
צבי לוקר, עיתונות יהודית ביוגוסלביה, כתב העת קשר, גיליון 4, נובמבר 1988, באתר אוניברסיטת תל אביב.
הערות שוליים

↑  צבי לוקר באתר GRAVEZ.
↑  דושאן מיכאלק, צבי לוקר - ביוגרפיה, עמודים 1–2, באר שבע, 2005, באתר academia.edu (בסרבו-קרואטית).
↑  דושאן מיכאלק, צבי לוקר - ביוגרפיה, עמודים 6, 8.
↑  דושאן מיכאלק, צבי לוקר - ביוגרפיה, עמוד 15.
↑  צבי לוקר, באתר משרד החוץ.
| --- | --- |
בקרת זהויות :  NLI: 987007293169205171  BnF: cb12261569m (data)  GND: 108916663X  ISNI: 0000 0000 6644 641X  LCCN: nr90012187  SUDOC: 071341382  VIAF: 17280711   WorldCat (עם VIAF): 17280711
קאזלמג'ורה

| --- | --- |
סמל קאזלמג'ורהסמל קאזלמג'ורה
ככר גריבלדי
ככר גריבלדי
 מדינה:  איטליה איטליה
 מחוז:  לומברדיה לומברדיה
 בירת העיר:  קאזלמג'ורה 
 שטח:  60 קמ"ר
 גובה:  26 מטרים
 אוכלוסייה:  ‏
  ‑ בעיר:  14,974 (1 בינואר 2023)
  ‑ צפיפות:  260 נפש לקמ"ר (2014)
 קואורדינטות:  44°59′N 10°25′E﻿ / ﻿44.983°N 10.417°E﻿ / 44.983; 10.417
 אזור זמן:  UTC+1
 www.comune.casalmaggiore.cr.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקאזלמג'ורה(למפת איטליה רגילה) בארי נאפולי בולוניה רומא מילאנו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקאזלמג'ורה(למפת לומברדיה רגילה) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץקאזלמג'ורה(למפת לומברדיה מוגדלת) מילאנו ברשה מונצה ברגמו קומו וארזה קרמונה טרנטינו אלטו אדיג'ה  ונטו אמיליה-רומאניה פיימונטה שווייץקאזלמג'ורה  he tabBackground:;tabBorder:#aaa;defaultTab:0;
 
כנסיית Santuario della Madonna della Fontana
קאזלמג'ורה (איטלקית: Casalmaggiore) היא קומונה  בנפת קרמונה במחוז לומברדיה שבאיטליה.
גאוגרפיה

קאזלמג'ורה שוכנת בעמק הפו על גדתו הצפונית של הנהר. כ-30 ק"מ מזרחית דרומית לקרמונה וכ-25 ק"מ צפונה לפארמה.
היסטוריה

יישוב התקיים באזור כבר בתקופת הברונזה. נראה שהעיר נוסדה על ידי הרומאים ונקראה Castra Majora. בסביבות שנת 1000 היא הייתה מבצר תחת שלטון נסיכי בית אסטה (Este). במאה ה-15 עברה לשליטת ונציה. בסוף המאה ה-16 עבר המקום לשליטה אוסטרית. ב-1861 במסגרת תהליך איחוד איטליה צורפה לממלכת איטליה.
אתרים בעיר

כיכר גריבלדי
כנסיית המדונה של המעיין Santuario della Madonna della Fontana) - מקום קבורתו של הצייר פארמיג'אנינו.
צ'יודה

צִ'יוֹדָה (ביפנית: 千代田区) הוא אחד מ-23 הרבעים של טוקיו אשר בצוותא מהווים את לבה של טוקיו, בירת יפן. הרובע בנוי סביב הארמון הקיסרי של טוקיו והוא משתרע על פני כ-12 קמ"ר בלבד. ברובע נמצא המרכז השלטוני של יפן, אשר כולל בין היתר את הארמון הקיסרי, מעונו הרשמי של ראש ממשלת יפן, בניין הדיאט (הפרלמנט היפני), בית המשפט העליון, רבים ממשרדי הממשלה ושגרירויות רבות. אתרים אחרים ברובע הם מקדש יסוקוני, מרכז העסקים מארונוצ'י ובו תחנת הרכבת המרכזית של טוקיו, אזור העסקים אקיהאברה (המוכר בזכות שפע חנויות האלקטרוניקה שבו ומכונה גם "עיר החשמל"), מטות המשטרה ומכבי האש של מטרופולין טוקיו, בניין קסומיגסאקי ומרכזי קניות רבים.
שגרירות ישראל ביפן נמצאת ברחוב Nibancho שברובע.
מקור השם

הרובע קיבל את שמו מטירת צ'יודה - שמה השני של טירת אדו, כיום הארמון הקיסרי. פירוש השם ביפנית הוא "שדה אלף הדורות".
היסטוריה

רובע צ'יודה נוסד ב-15 במרץ 1947, על ידי איחודם של שני רבעים: קאנדה (חלקו הצפון-מזרחי של רובע צ'יודה של ימינו) וקוג'ימאצ'י. אירועים היסטוריים בולטים שהתרחשו בשטחו של הרובע כוללים:
ההתנקשות בראש הממשלה של השוגון, נאוסוקה איי, בשנת 1860 בידי כנופיה של סמוראים, במסגרת שרשרת האירועים שהובילו לרסטורציית מייג'י, אירעה מחוץ לשער סאקוראדה של הארמון הקיסרי.
התנקשות בחייו של ראש ממשלת יפן, אינוקאי צויושי, במהלך ניסיון ההפיכה של 15 במאי 1932.
במרד הנפל של 26 בפברואר 1936 השתלטו חיילים על בנייני מפתח ברובע, ובראשם בניין הדיאט ובתיהם של ראש הממשלה ושל אישים מרכזיים באליטה השלטונית. המורדים ניסו להשתלט גם על הארמון אך נכשלו, בשל התנגדות חיילי המשמר הקיסרי.
ב-1960 מנהיג המפלגה הסוציאליסטית, אינג'ירו אסאנומה, נדקר למוות על ידי לאומן צעיר במהלך נאום שנשא במתחם הקונצרטים הפתוח בפארק הִיבִּיָה.
ב-1995 אנשי הכת אום שינריקיו ביצעו את התקפת הסארין ברכבת התחתית במרכז טוקיו וגרמו למאות נפגעים.
הארמון הקיסרי

תשלובת המבנים והאגפים של הארמון משתרעים על שטח של כ-3.41 קמ"ר ומהווים ריאה ירוקה בלבה של טוקיו. הטירה מוקפת תעלות מגן ומגדלי שמירה, וחורשות עבותות. בארמון נערכים טקסים רשמיים, ובהם טקסי קבלת שגרירים. מבקרים יכולים לבקר בגן המזרחי של הארמון (בו נמצא מוזיאון המציג את האוספים הקיסריים), וכן בארמון הנפתח לציבור יומיים בשנה - ביום הולדתו של הקיסר (23 בדצמבר) וב-2 בינואר.
פוליטיקה וממשל > ממשל מקומי

צ'יודה מנוהלת על ידי מושל הנבחר בבחירות ישירות. המושל הנוכחי הוא מאסאמי אישיקאווה, עצמאי. האספה המחוקקת של הרובע מונה 25 חברים.
פוליטיקה וממשל > ייצוג ברמת המטרופולין

באספה הנבחרת של מטרופולין טוקיו, צ'יודה מהווה אזור בחירה יחיד. במשך 50 שנים יוצג הרובע באספה על ידי המפלגה הליברל דמוקרטית, עד לבחירות 2009, כאשר מועמד המפלגה הדמוקרטית בן ה-26, זנקו קורישיטה, הביס את המועמד בן ה-70 מטעם המפלגה הליברל דמוקרטית ונשיא אספת המטרופולין לשעבר, שיגרו אושידה. ואולם ב-2013 חזר המושב של צ'יודה באספת המטרופולין למפלגה הליברל דמוקרטית.
פוליטיקה וממשל > ייצוג ברמה הלאומית

מאז 1990 מהווים רובע צ'יודה יחד עם הרבעים מינאטו ושינג'וקו את אזור הבחירה הראשון לבית הנבחרים של יפן. אזור הבחירה מיוצג כיום על ידי מיקי ימאדה מהמפלגה הליברל דמוקרטית.
נציגויות זרות

ברובע נמצאות שגרירויותן של: אירלנד אירלנד בלגיה בלגיה בריטניה בריטניה ישראל ישראל
גלריית תמונות

"עיר החשמל" אקיהאברה
פארק הִיבִּיָה בצ'יודה
חזית תחנת הרכבת של טוקיו
מקדש יסוקוני
גשר ניג'ובאשי בארמון הקיסרי
הערות שוליים

↑  אתר השגרירות
| --- | --- |
בקרת זהויות :  CiNii: DA05803046  MusicBrainz: f5cd9916-2a4e-4abf-a301-9525ef598436  NDL: 00306437  VIAF: 257509459   WorldCat (עם VIAF): 257509459
צ'אנה טאורוסטאר

| --- | --- |

Chana Taurustar
 מאפיינים כלליים
 נקרא גם:  Chana Star 7
 יצרן:  Changan Automobile (אנ')
 שנות ייצור:  2010–2015
 הרכבה:  הרפובליקה העממית של סין הרפובליקה העממית של סין
 סיווג:  מיניוואן
 אורך:  4,110 מ"מ (דגם מנוע 1.3 ליטר)  4,165 מ"מ (דגם מנוע 1.4 ליטר)
 רוחב:  1,690 מ"מ
 גובה:  1,930 מ"מ
 משקל:  1,140 ק"ג (דגם מנוע 1.3 ליטר)
 בסיס גלגלים:  2,605 מ"מ
 מפרט טכני
 מנוע:  4 צילינדרים, בטור, 16 שסתומים, 1.3 ליטר  4 צילינדרים, בטור, 16 שסתומים, 1.4 ליטר (1,370 סמ"ק)
 הילוכים:  תמסורת ידנית - 5 מהירויות
 מהירות מרבית:  135 קמ"ש (מנוע 1.3 ליטר)
 צריכת דלק:  6.8 ליטר ל-100 ק"מ (מנוע 1.3 ליטר, מנוע 1.4 ליטר)
צ'אנה טאורוסטאר הוא מיניוואן קטן, מתוצרת יצרנית הרכב הסינית Changan Automobile (אנ'), אשר יוצר בין השנים 2010–2015.
"Chana Taurustar"

דגמי "צ'אנה טאורוסטאר" (מנוע 1.3 ליטר) שווקו בסין החל מ-16 בנובמבר 2010.
דגמי "צ'אנה טאורוסטאר" (מנוע 1.4 ליטר) שווקו בסין החל מחודש מאי 2014.
5 דלתות (כולל 2 דלתות צד הזזה אחוריות).
7 נוסעים (דגם מנוע 1.3 ליטר).
5/7/8 נוסעים (דגם מנוע 1.4 ליטר).
מנועי בנזין.
סוג הנעה: הנעה אחורית.
צמיגים: 165R13LT (דגמים: מנוע 1.3 ליטר, 1.4 ליטר).
בשנת 2010 נבחר על ידי משרד המדע והטכנולוגיה הסיני דגם ה-"צ'אנה טאורוסטאר" כמיניוואן (בתצורת מיקרוואן) המשובח ביותר בסין.
"Chana Taurustar" > דגמים

"MT Base 1.3" - מחיר היחידה עמד על 45,900 רנמינבי (נכון לנובמבר שנת 2010, בסין).
"MT Standard 1.3" - מחיר היחידה עמד על 49,900 רנמינבי (נכון לנובמבר שנת 2010, בסין).
"1.3 MT Luxury" - מחיר היחידה עמד על 51,900 רנמינבי (נכון לנובמבר שנת 2010, בסין).
"MT Base 1.4" - מחיר היחידה עמד על 41,900 רנמינבי (נכון למאי שנת 2014, בסין).
"MT Comfort 1.4" - מחיר היחידה עמד על 43,900 רנמינבי (נכון למאי שנת 2014, בסין).
"1.4 MT Elite" - מחיר היחידה עמד על 45,900 רנמינבי (נכון למאי שנת 2014, בסין).
גלריה

דגם "צ'אנה טאורוסטאר"
דגם "צ'אנה טאורוסטאר"
ראו גם

סדרת "Chana Star" (אנ')
צ'אנה סטאר 9
צ'אנה סטאר 9
צ'אנה סטאר S460
צ'אנה X70A
צ'אנה CX70
הערות שוליים

↑  דגמי צ'אנה טאורוסטאר מנועי 1.3 chinaautoweb.com/car-models/changan-taurustar-microvan
↑  דגמי צ'אנה טאורוסטאר מנועי 1.4 chinaautoweb.com/car-models/chana-star-7-mini-van
↑  דגם ה-"צ'אנה טאורוסטאר" מיניוואן הטוב ביותר בסין לשנת 2010 books.google.co.il  A Research Report on the Development of China’s
קווין גודלי

| --- | --- |

קווין גודלי (1974)
 לידה:  7 באוקטובר 1945 (בן 79) פרסטויץ', מנצ'סטר רבתי, הממלכה המאוחדת הממלכה המאוחדת
 שם לידה:  קווין מייקל גודלי
 מוקד פעילות:  הממלכה המאוחדת 
 תקופת הפעילות:  מ-1970
 מקום לימודים:  North Cestrian School 
 עיסוק:  זמר, מוזיקאי, מנהל מוזיקלי בהפקת וידאו קליפים
 סוגה:  רוק, רוק קל, פופ, פופ רוק
 סוג קול:  בריטון
 שפה מועדפת:  אנגלית 
 כלי נגינה:  תופים, כלי הקשה, קלידים
 שיתופי פעולה בולטים:  10cc, גודלי וקרים (אנ')
 http://www.kevin-godley.com
 פרופיל ב-IMDb
 
קווין מייקל גודלי (באנגלית: Kevin Michael Godley;‏ נולד ב-7 באוקטובר 1945, פרסטויץ', מנצ'סטר רבתי, הממלכה המאוחדת) הוא זמר, נגן, ומנהל מוזיקלי בריטי ממוצא יהודי, אשר היה ממייסדי וחבר להקת הארט רוק 10cc ובהמשך חבר בצמד גודלי וקרים (אנ').
ביוגרפיה

קווין גודלי נולד בפרסטויץ' למשפחה ממוצא יהודי. הוא ניגן במספר הרכבים מוזיקליים במנצ'סטר ובכללם להקת הבית של בריגדת הבנים והבנות היהודים. במהלך לימודיו במכללה במנצ'סטר פגש בלול קרים והם ניגנו יחדיו במספר הרכבים. ב-1972 ייסדו גרהאם גולדמן, אריק סטיוארט, קווין גודלי ולול קרים את להקת הארט-רוק 10cc, אשר נודעה בשורת להיטים לאורך שנות ה-70. ב-1976 עזב גודלי את הלהקה ביחד עם לול קרים, ובהמשך ייסדו את ההרכב המוזיקלי גודלי וקרים.
במקביל עסקו השניים בניהול והפקה מוזיקליים ובין השאר הפיקו ב-1981 את הקליפים לאלבום Duran Duran של להקת דוראן דוראן, ובכלל זה את הקליפ הפרובוקטיבי לשיר Girls On Film אשר עורר הדים תקשורתיים. ב-1984 ניהלו והפיקו את ההופעה החיה של להקת פוליס לאלבומם המצליח "Synchronicity". ב-1986 היו גודלי וקרים מועמדים לפרס הגראמי על הפקת המופע של להקת פוליס.
ב-1992 התאחדו חברי להקת 10cc להפקת אלבום שנקרא "...Meanwhile" ובמסגרתו שיתפו פעולה עם מספר מוזיקאים ובכללם פול מקרטני. בהמשך, הופיע גודלי ביחד עם גרהאם גולדמן.
קווין גודלי הפיק מספר רב של וידאו קליפים לשורה ארוכה של אמנים ולהקות ובכללם: בריאן אדמס, U2, בלר, סטינג, איסט 17, אריק קלפטון, רונאן קיטינג ובויזון.
הערות שוליים

↑  קווין גודלי - פרסים, באתר imdb (באנגלית).
| --- | --- |
בקרת זהויות :  NLI: 987007398528605171  PLWABN: 9810661802205606  BnF: cb140145217 (data)  GND: 134386574  ISNI: 0000 0000 6311 3564  LCCN: n92018417  MusicBrainz: bda14dd0-45a5-47be-8556-cec118ff7a49  NTA: 097832227  VIAF: 76512737   WorldCat (עם VIAF): 76512737
צב ראשתני

| צב ראשתני |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
על־משפחה:: צבי יבשה
משפחה:: צבים ראשתניים
סוג:: Platysternon
מין:: צב ראשתני
שם מדעי
 Platysternon megacephalum ‏גריי, 1831

צב ראשתני (שם מדעי: Platysternon megacephalum) הוא מין יחיד בסוגו ובמשפחת הצבים הראשתניים (Platysternidae) של צבים. מין זה חי בנהרות וביצות בסין ובדרום-מזרח אסיה.
צב זה סווג פעמים רבות עד שהועבר למשפחה עצמאית. בתחילה היה נחשב למין בעל-משפחת קינוסטרנויים, יחד עם הצבים המבאישים. בהמשך עבר למשפחת צבים ביצתיים ולצבי בריכה שהם קרוביו היום לעל-משפחת צבי יבשה. צב זה הוא קרוב רחוק גם של צבי היבשה האמיתיים, אך הוא עצמו חי ומותאם לחיים במים.
מאפיינים

אורך הצב הראשתני עד 20 ס"מ והוא בעל שריון עבה, אך בעיקר ראש גדול ומעובה עם מקור שמזכיר מעט את צב נשכני (Chelydra). הצוואר והראש מגודלים והרגליים והשריון קטנים יותר. הצב לא מנסה להיכנס שריונו בעת מתקפה עליו, אלא יתקוף וינשוך את התוקף במקורו הגדול.
הוא חי ושוחה במים, אך עולה גם ליבשה, משתמש בטפריו החזקים כדי לטפס. הוא ניזון מדגים ומשבלולים.
צב זה מצוי בסכנת הכחדה בטבע, עקב ציד ושימוש בעורו ובשריונו בשוקי אסיה.
תת-מינים

Platysternon megacephalum megacephalum
Platysternon megacephalum peguense
Platysternon megacephalum shiui
הערות שוליים

↑  צב ראשתני באתר הרשימה האדומה של IUCN
פרוטוקול דיפי-הלמן

בקריפטוגרפיה, פרוטוקול דיפי־הלמן (Diffie-Hellman) הוא פרוטוקול שיתוף המפתח הראשון, שהוצע על ידי ויטפילד דיפי ומרטין הלמן ב־1976 כדי לפתור את בעיית הפצת המפתחות. הפרוטוקול מאפשר לשני משתתפים שלא נפגשו מעולם ואינם חולקים ביניהם סוד משותף כלשהו מראש, להעביר אחד לשני מעל גבי ערוץ פתוח (שאינו מאובטח) סוד כלשהו כך שאיש מלבדם אינו יודע מהו. הסוד יכול להיות, בהקשר של פרוטוקול תקשורת מאובטח, מפתח הצפנה.
פרוטוקול דיפי־הלמן מתמודד עם בעיית הפצת המפתחות על ידי פונקציה חד-כיוונית. בעזרת הפונקציה ניתן להכין מפתח שיחה ארעי (באנגלית: ephemeral key) שיהיה משותף גם לצד השני של השיחה, ולאחר מכן התקשורת יכולה להיות מוצפנת באמצעות מפתח זה עם צופן סימטרי לפי בחירה כמו AES. בגמר השימוש בו המפתח מושמד. אם כל המפתחות בפרוטוקול הם חד־פעמיים ולא חוזרים להשתמש בהם שוב, הרי שהפרוטוקול מספק סודיות מושלמת קדימה במובן שמרגע שהמפתח הושמד אין שום דרך לשחזר אותו, אפילו אם בעתיד תתגלה דרך יעילה לפצח את הפרוטוקול.
{\begin{aligned}K&\equiv A^{b}{\bmod {p}}\equiv (g^{a}{\bmod {p}})^{b}{\bmod {p}}\\&\equiv g^{ab}{\bmod {p}}\equiv (g^{b}{\bmod {p}})^{a}\equiv B^{a}{\bmod {p}}\end{aligned}}
ביטחון הפרוטוקול מסתמך על הקושי שבפתרון בעיית דיפי־הלמן (להלן) הדומה לבעיית הלוגריתם הבדיד. הגרסה המתוארת מספקת הגנה על סודיות המפתח המשותף כנגד יריבים פסיביים המסוגלים לצותת לערוץ התקשורת בלבד. היא אינה מספקת הגנה מפני יריב אקטיבי המסוגל ליירט, לחסום או ל'הזריק' מסרים כרצונו. למעשה, הפרוטוקול אינו מספק מה שנקרא "אימות זהויות המשתתפים". הם יכולים להיות סמוכים ובטוחים כי מלבדם אין איש יודע מהו המפתח ששיתפו, אך אינם מקבלים כל ערובה לגבי זהות המשתתף האחר. מסיבה זו הפרוטוקול בגרסה הבסיסית פגיע במיוחד להתקפת אדם באמצע. גרסאות מתקדמות של הפרוטוקול כמו MQV נותנות מענה לבעיה זו.
היסטוריה ורקע

פרוטוקול דיפי הלמן הוצג ב־1976 על ידי ויטפילד דיפי ומרטין הלמן במאמר "כיוונים חדשים בהצפנה"[*], המהווה ציון דרך בתולדות ההצפנה המודרנית. במאמר הציגו דיפי והלמן רעיון מהפכני לאותה עת - המפתח הפומבי. הם הראו איך אפשר לפתור את בעיית העברת מפתח הידועה מבלי שהמשתתפים ייאלצו להיפגש כלל. כמו כן הראו לראשונה כיצד ניתן ליישם חתימה דיגיטלית בעזרת מפתח פומבי. הרעיונות שהציגו הובילו לאחר מכן להמצאות נוספות בתחום זה, כמו RSA, צופן אל-גמאל, חתימת אל-גמאל וכן DSA. במרץ 2016 הודיעה ACM שדיפי והלמן הם חתני פרס טיורינג לשנת 2015 עבור עבודתם זו.
תיאור הפרוטוקול

הכנה חד־פעמית: 
להלן תיאור הפרוטוקול בשדה ראשוני. המשתתפים בפרוטוקול אליס ובוב מסכמים ביניהם באופן גלוי על מספר ראשוני  p גדול כך שפתרון בעיית הלוגריתם הבדיד בחבורה הכפלית  \mathbb {F} _{p}^{*} יהיה קשה. ויוצר  g של  \mathbb {F} _{p}^{*} (דוגמה בהמשך). אם  p ראשוני לשדה  \mathbb {F} _{p} יש  \phi (p-1) יוצרים כאשר  \phi  היא פונקציית אוילר. בחירת יוצר יכולה להתבצע תוך דגימה אקראית והסיכויים גבוהים למצוא יוצר תוך מספר ניסיונות קצר. אליס בוחרת ערך אקראי סודי  a כאשר  0<a<p-1 ומחשבת את  A=g^{a}{\bmod {p}} אותו היא שולחת לבוב. באופן דומה בוב בוחר ערך אקראי סודי  b כאשר  0<b<p-1 ומחשב את  B=g^{b}{\bmod {p}} אותו הוא שולח לאליס. בהינתן  a,B אליס מחשבת את המפתח המשותף  K=B^{a}\equiv (g^{b})^{a}\,(\!{\bmod {p}}) וכן בוב באמצעות הערכים  b,A, מחשב את  K=A^{b}\equiv (g^{a})^{b}\,(\!{\bmod {p}}). כעת הם משתפים ביניהם את המפתח הסודי  K בצורה בטוחה.
אליס ובוב שידרו זה לזה את הערכים  A=g^{a},B=g^{b} (מודולו  p) בהתאמה. המידע שהשיגה המצותתת איב שהאזינה למהלכי הפרוטוקול (כמתואר בתרשים), כולל את הערכים:  g,p,A,B. כאשר הערכים  a או  b לא שודרו כלל. כדי לחשוף את המפתח המשותף עליה לחשב את  K\equiv A^{b}\equiv B^{a}\equiv g^{ab}\,(\!{\bmod {p}}). בעיה זו (חישוב  g^{ab} מתוך  g^{a},g^{b} מודולו  p), נקראת בעיית דיפי־הלמן (להלן), אם הערכים נבחרו בקפידה, הדעה הרווחת היא שאין לה פתרון קל.
כמו כן, אם איב מסוגלת לחשב את  a מתוך הערך  g^{a}, היא יכולה לחשוף את ה'סוד' של אליס ובוב. חישוב  a מתוך  g^{a} נקרא בעיית הלוגריתם הבדיד ואף היא נחשבת לבעיה קשה. מי שיכול לפתור את בעיית הלוגריתם הבדיד באופן יעיל, בוודאי יכול לפתור גם את בעיית דיפי־הלמן באופן יעיל. ההפך אינו ידוע, טרם נמצאה הוכחה לכך שהיכולת לפתור את בעיית דיפי־הלמן שקולה ליכולת לפתור את בעיית הלוגריתם הבדיד.
מסרי הפרוטוקול:
{\text{Alice}}\longrightarrow {\text{Bob}}:\quad A=g^{a}{\bmod {p}}
{\text{Alice}}\longleftarrow {\text{Bob}}:\quad B=g^{b}{\bmod {p}}
פעולות הפרוטוקול:
אליס בוחרת שלם אקראי סודי  a כאשר  1\leq a\leq p-2 ושולחת לבוב את מסר 1 לעיל.
בוב בוחר שלם אקראי סודי  \ b כאשר  1\leq b\leq p-2 ושולח לאליס את מסר 2 לעיל.
בוב מקבל את  A ומחשב את המפתח המשותף  K=A^{b}{\bmod {p}}.
אליס מקבלת את  B ומחשבת את המפתח המשותף  K=B^{a}{\bmod {p}}.
כאמור כל הפעולות מבוצעות מודולו המספר הראשוני  p. החישוב המודולרי הכרחי לצורך בטיחות הפרוטוקול כיוון שבלעדיו, אליס משדרת את השלם  g^{a}, כאשר  g ידוע לכל. במקרה הזה בעיית הלוגריתם הבדיד קלה מאוד לפתרון, מכיוון שמספר הספרות העשרוניות הדרושות לכתיבת  g^{a} קרוב למספר הספרות של  g כשהוא מוכפל בנעלם  a. כדי למצוא את  a די לחלק את מספרי הספרות זה בזה. מאידך חישוב  a מתוך השארית לאחר חילוק  g^{a} ב־ p אינו קל.
תיאור הפרוטוקול > דוגמה במספרים קטנים

לצורך הדגמה בלבד, נניח שהוסכם על המספר הראשוני  p=1187 ויוצר  g=429 של החבורה הכפלית  \mathbb {F} _{1187}^{*}. בחירת יוצר היא מלאכה קלה כפי שיוסבר להלן. מהלכי הפרוטוקול הם:
תיאור הפרוטוקול > מציאת יוצר של החבורה הציקלית

בחירת יוצר קלה ביותר אם ידועים הגורמים הראשוניים של סדר החבורה במקרה של הדוגמה לעיל  p-1=1186. היות ש־ 1187=2\cdot 593+1 כאשר  593 ראשוני. לפי תורת החבורות היוצר יכול להיות כל ערך המקיים:  g^{r_{i}}{\bmod {p}}-1)\neq 1  עבור כל הגורמים  r_{i} של  p-1. כלומר  429^{2}=211 וכן  429^{593}=429 מודולו  1186, על כן  429 יכול לשמש כיוצר (ההסתברות שמספר אקראי יצור את החבורה היא  {\frac {\phi (n)}{n}} (כאשר  \phi (n) פונקציית אוילר). במקרה זה היות שהגורמים הם  p-1=2q מזה נובע כי  \phi (p-1)=q-1, לכן ההסתברות שמספר מסוים הוא יוצר היא  {\frac {q-1}{2q}}\approx {\frac {1}{2}}).
תיאור הפרוטוקול > פרוטוקול דיפי־הלמן בעקום אליפטי

פרוטוקול דיפי־הלמן בעקום אליפטי נקרא בקיצור ECDH אנלוגי לפרוטוקול דיפי הלמן המתואר לעיל. נתונים פרמטרי התחום של העקום לפי הגדרות התקן:  (q,a,b,P,n,h), העקום האליפטי הוא  E(\mathbb {F} _{q}) כאשר  q הסדר של השדה  \mathbb {F} _{q} וכן  a,b מקדמים של משוואת העקום,  P היא נקודת הבסיס,  n הסדר הראשוני של נקודת הבסיס,  h פקטור משלים כך שמתקיים  \textstyle n={\frac {|E|}{h}} ו־ |E| מייצג את מספר הנקודות בעקום  E.
המשתתפת אליס בוחרת מפתח סודי שהוא שלם אקראי  a והמפתח הציבורי שלה יהיה  A=aP (תוצאת כפל סקלארי של הנקודה  P ב־ a). בוב בוחר מפתח סודי וציבורי  (b,B=bP) באותה דרך. כעת אם הם רוצים לשתף ביניהם את הסוד  K הם פועלים כדלהלן:
אליס שולחת לבוב את הנקודה  A.
בוב שולח לאליס את הנקודה  B.
אליס מחשבת את המפתח המשותף שהוא הנקודה בעקום  K=aB.
בוב מחשב את המפתח המשותף באופן דומה  K=bA.
הפרוטוקול נכון כי מתקיים  K=aB=a(bP)=baP=b(aP)=bA. לכן הנקודה  K בעקום האליפטי היא נקודה סודית המשותפת רק לשניהם, אותה הם יכולים להמיר למפתח הצפנה.
דוגמה במספרים קטנים. נניח שאליס ובוב הסכימו ביניהם על הפרמטרים המשותפים הבאים:
המספר הראשוני  q=3851,
מקדמי משוואת העקום  a=324,b=1287,
העקום האליפטי  E:Y^{2}=X^{3}+324X+1287,
והנקודה הציבורית  P=(920,303) מעל  E(\mathbb {F} _{3851}).
לצורך ההתקשרות ביניהם נניח שאליס בחרה את המפתח הסודי:  a=1194 ובוב בחר את המפתח הסודי   y=1759, כעת לפי כללי האריתמטיקה בעקום האליפטי אליס מחשבת את:
בוב מחשב את:
אליס שולחת לבוב את  A ובוב שולח לאליס את  B. לבסוף, אליס מחשבת את:
בוב מחשב את:
כעת הם משתפים ביניהם את הנקודה הסודית  K=(3347,1242). מקובל להתעלם מהקואורדינטה  y ולקחת רק את  a=3347 כערך סודי משותף.
בעיית דיפי־הלמן

בעיית דיפי־הלמן - Diffie-Hellman problem בקיצור DHP היא בעיה מתמטית קשה שהועלתה לראשונה על ידי ויטפילד דיפי ומרטין הלמן בהקשר של קריפטוגרפיה. הסיבה לאטרקטיביות הבעיה היא העובדה שהיא מהווה על פניה, פונקציה חד-כיוונית. ויש עניין רב בקריפטוגרפיה בפונקציות חד־כיווניות כיוון שהן הבסיס המתמטי למרבית האלגוריתמים האסימטריים. פונקציה חד־כיוונית מאפשרת ביצוע תהליך הצפנה שהוא קל יחסית בכיוון אחד אבל קשה בכיוון ההפוך, דהיינו פענוח. אלא אם כן קיים מידע נסתר בידי המפענח שמקל על מלאכתו. המידע הנסתר קרוי מפתח פענוח או מפתח פרטי.
בעיית דיפי־הלמן היא כדלהלן:
באופן פורמלי  g הוא יוצר של חבורה ציקלית (מעל שדה סופי מסדר ראשוני, שדה בינארי מורחב או מעל עקום אליפטי) והערכים  x ו־ y שלמים אקראיים כלשהם.
ביטחון

ביטחון פרוטוקול דיפי־הלמן מסתמך על ההשערה שקשה לפתור את בעיית דיפי־הלמן או את בעיית הלוגריתם הדיסקרטי בחבורות מסוימות יותר מהעלאה בחזקה. מסיבה זו חשוב לבחור חבורה מתאימה כי בחבורות מסוימות פתרון הבעיות הללו עלול להיות טריוויאלי או קל במידה ניכרת. החבורות העיקריות הידועות כיום כבטוחות לשימוש הן חבורה כפלית המבוססת על:
שדה סופי מסדר ראשוני גדול  \mathbb {Z} _{p}^{*}
שדה בינארי מורחב  \mathbb {F} _{2^{m}}. כאשר  m גדול.
עקום אליפטי מעל שדה ראשוני.
הוכח שהקושי בפתרון בעיית הלוגריתם הבדיד תלוי בגורם הראשוני הגדול ביותר של סדר החבורה (אם סדר החבורה ראשוני, הכוונה לסדר החבורה פחות 1). בעיקרון שיטת כוח גס, דהיינו ניסוי כל האפשרויות עד למציאת פתרון אינה יעילה. קיימים אלגוריתמים מהירים שמוצאים פתרון בזמן קצר יותר מכוח גס. ניתן למנות כמה מהם: תחשיב אינדקסים, אלגוריתם רו של פולרד, אלגוריתם צעד-קטן צעד-גדול של דייוויד שנקס, אלגוריתם נפת שדה המספרים ועוד. האחרון נחשב לאלגוריתם הטוב ביותר לפתרון בעיית הלוגריתם הבדיד והוא פועל בזמן ריצה תת־מעריכי, מסדר גודל של  L_{q}[1/3,(64/9)^{1/3}]. על כל פנים הממצאים בתחום עדיין לא שלמים.
תקן SP 800-57 של NIST (גרסה 3 - יולי 2012) משווה בין החוזק של אלגוריתמים סימטריים ואלגוריתמים אסימטריים המקבילים להם. המלצות התקן גורסות שהראשוני  p צריך להיות בגודל בין 1024 סיביות ל־15,360 סיביות בהתאם לחוזק אלגוריתמים סימטריים המקבילים (בין 80 סיביות ל־256 סיביות). למשל להשגת חוזק זהה לאלגוריתם AES עם מפתח בגודל 128 סיביות יש לבחור ראשוני באורך 3,072 סיביות. מעל קבוצת הנקודות בעקום אליפטי התקן ממליץ על טווח אורכים בין 160 ל־512 סיביות. הסיבה היא שהאלגוריתמים הטובים ביותר הידועים, אינם ישימים בעקום אליפטי.
פרוטוקול דיפי הלמן ניתן לשינוי באופן שיספק גם אימות זהויות, על ידי קביעת הערכים  g^{x} ו־ g^{y} מודולו  \ p כמפתחות ציבוריים של כל משתמש ואז על ידי חתימה על המפתחות (באמצעות סרטיפיקט) ניתן להבטיח את שייכותם לכל משתמש בהתאמה. פרוטוקול MQV הוא דוגמה טובה להרחבה של פרוטוקול דיפי הלמן המספקת גם אימות זהויות עקיף.
פרוטוקול דיפי הלמן אינו מבטיח למשתתפים הגנה על אופן בחירת המפתח ואינו מונע שליטה חד צדדית. למעשה אחד הצדדים יכול בקלות להשפיע על אופן בחירת המפתח על ידי בחירת  \ x או  \ y קטנים במכוון. לדוגמה אם המעריך  x=0 המפתח הסודי המשותף  K יהיה  g^{y}. באופן דומה הפרוטוקול פגיע במיוחד להתקפה הבאה: אם  \ p=Rq+1 (כאשר  \ R קטן כגון  \ R=2 ו־ q ראשוני), אזי  h=g^{q}=g^{(p-1)/R} הוא מסדר  \ R (ואז  h=-1). תוקף אקטיבי יכול להחליף את המסרים ששלחו המשתתפים בערכים  \ (g^{x})^{q} וכן  \ (g^{y})^{q} בהתאמה, בכך לגרום למפתח המשותף להיות  K=g^{xyq}=h^{xy}. וכתוצאה  \ K יהיה בטווח  \ 1 או  \ -1.
בכללות מומלץ לבצע בדיקת תקפות של הערכים כדי להבטיח שהם בטווח המותר וכי שלא שונו בידי גורם זדוני כלשהו או עקב שגיאה, במהלך חילופי המסרים של הפרוטוקול.